Ръководството на МУ-Плевен и Екипът за управление на Проект BG05M2OP001-1.002-0010 „Център за компетентност по персонализирана медицина, 3Д и телемедицина, роботизирана и минимално инвазивна хирургия“, на основание заповед на ректора на МУ-Плевен №2747 от 5 ноември 2020 год., изискванията на Ръководство за изпълнение на административни договори за предоставяне на безвъзмездна финансова помощ, съфинансирани от Европейския фонд за регионално развитие (ЕФРР) по приоритетна ос 1 „Научни изследвания и технологично развитие“ на Оперативна програма „Наука и образование за интелигентен растеж“ 2014-2020 г. и Наредба за провеждане на конкурсите за държавни служители (НКПДС), (ПМС №8 от 16.01.2004 г.),

**ОБЯВЯВА КОНКУРС**

            за изследователи в Работен пакет 1 (РП1) от проекта - „Персонализирана медицина“ за длъжността **„Експерт“, Категория водещ изследовател R2, в Лаборатория за прецизна патология с приложение на методи на телепатология, морфометрия и телемедицина“ (ЛПП)** за срока на проекта до 31.12.2023 г.**,** съгласнопозиция 1 в таблица 6.9.4 от проектната обосновка.

1. **Кратко описание на длъжността:**
   1. Подготовка и преглеждане на документация във връзка с проучване на нови подходи за диагностика, терапия и представяне на експертни оценки;
   2. Изготвяне на експертни оценки във връзка с изработването на научно-изследователски подход към пациенти с онко-патология и систематизиране на експертно ниво на знания от прилагането на нови методи на изследване.
   3. Експертно съпровождане на дейности при изграждане на изследователска структура за осъществяване на проучвания за патоморфологията и молекулярната патология при злокачествени тумори, изследване на онкогенетичния профил при пациенти с рак на бял дроб и участие на експертно ниво в създаване и използване на иновативна инфраструктура за оптимизиране на диагностичния процес.
   4. Експертна оценка на резултатите от генетичните тестове при пациенти с онкологични заболявания и експертни дейности във връзка с реализиране и управление на комуникацията между изследователите от Работен пакет 1 (РП1), Екипа за управление на проекта, ръководителя на РП1 и другите работни пакети, както и подготовка на резултати за публикуване и селекция за целта на подходящи научни списания.
2. **Минималните изисквания за заемане на длъжността:**
   1. Образование – Висше;
   2. Образователно-квалификационна степен – „Магистър”;
   3. Специалност „Медицина“;
   4. Изследовател – R2, който е защитил докторска степен, но все още не е напълно независим в своята работа.
3. **Специфични изисквания за длъжността – ниво водещ изследовател R2**:
   1. Способност за систематично разбиране на област на изучаване и овладяване на научните изследвания, свързани с конкретната предметна област;
   2. Възможности за анализиране, проектиране, изпълнение и адаптиране на конкретна научна програма и части от изследвания;
   3. Постигнати приноси, чрез изследвания, които разширяват границите на знанието и позволяват разработване на част от иновациите и тяхното приложение.
   4. Получените резултати от изследването позволяват да се публикуват в национални или международни реферирани издания или да се направи заявка за патент;
   5. Направен критичен анализ, оценка и синтез на нови и сложни идеи;
   6. Общуване с колеги и възможност за обясняване на резултата от своите изследвания пред научния екип на проекта и изследователската общност;
   7. Участие в съавторство на доклади в различни семинари и конференции.
   8. Проявява на самостоятелност и управление на собственото си кариерно развитие, чрез поставяне на реалистични и постижими кариерни цели;
4. **Конкурсът с допуснатите кандидати ще се проведе на два етапа**:
   1. Проверка на подадените от кандидатите документи;
   2. Интервю с кандидатите, допуснати за участие в конкурса.
5. **Необходими документи за участие в конкурсната процедура:**
   1. Заявление до Ректора на МУ-Плевен за участие в конкурса по образеца на проекта (публикувано е на страницата на МУ-Плевен и Центъра за компетентност (ЦК);
   2. Автобиография (CV), изготвена по образец на проекта (публикувано е на страницата на МУ-Плевен и Центъра за компетентност;
   3. Декларация по чл. 17, ал. 2, т. 1 от НПКДС за обстоятелствата: че кандидатът е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определената длъжност (публикувана е на страницата на МУ и ЦК);
   4. Декларация в съответствие с нормативните текстове от регламент (ЕС) 2016/679 на европейския парламент и на съвета (Чл. 7) за съгласие за обработка на личните данни за целите на проекта (публикувана е на страницата на МУ и ЦК).
   5. Копие от документи за придобити образователни степени и допълнителна професионална квалификация (специализация);
   6. Копие от официални документи, които удостоверяват продължителността на професионалния опит (трудова книжка; осигурителна книжка и други);
   7. Документ за самоличност – необходим само за идентификация и справка.
6. **Място и срок за подаване на документите за участие в конкурса:**

Документите за участие в конкурса се представят в:**седем работни дни** от публикуване на обявлението във времето от 8:00 часа до 12:30 ч. и от 13:00 ч. до 16:30 ч., на адрес: гр. Плевен, ул. “Климент Охридски“ №1, етаж 1, стая №196, лично от кандидатите или техни упълномощени представители. **Краен срок – 1.12.2020 г.**

Документите се приемат от експерт в Отдел Човешки ресурси и след проверка кандидатите регистрират заявленията си за конкурса в „Деловодство на МУ-Плевен“

*Всички съобщения във връзка с провеждане на конкурсната процедура, както и образците на документите се обявяват на страницата на МУ-Плевен и Центъра за компетентнос*т